CELEX: 62017TN0506
Language: hr
Date: 2017-08-08 00:00:00
Title: Predmet T-506/17: Tužba podnesena 8. kolovoza 2017. – Makhlouf protiv Vijeća

16.10.2017   
            
            
               HR
            
            
               Službeni list Europske unije
            
            
               C 347/38
            
         Tužba podnesena 8. kolovoza 2017. – Makhlouf protiv Vijeća
   (Predmet T-506/17)
   (2017/C 347/49)
   Jezik postupka: francuski
   
      Stranke
   
   
      Tužitelj: Rami Makhlouf (Damask, Sirija) (zastupnik: E. Ruchat, odvjetnik)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi tužbu dopuštenom i osnovanom;
            
         
               —
            
            
               slijedom toga, poništi Odluku Vijeća (ZVSP) 2017/917 od 29. svibnja 2017. i njene naknadne provedbene akte u dijelu u kojem se odnose na tužitelja;
            
         
               —
            
            
               naloži Vijeću Europske unije snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog, koji se temelji na tome da se pobijanim aktima krše tužiteljeva prava obrane, osobito njegovo pravo na djelotvornu sudsku zaštitu, zaštićeno člancima 6. i 13. Europske konvencije o ljudskim pravima (EKLJP), člankom 215. UFEU-a i člancima 41. i 47. Povelje Europske unije o temeljnim pravima.
            
         
               2.
            
            
               Drugi tužbeni razlog, koji se temelji na tome da je tuženik prekršio obvezu obrazlaganja i da dano obrazloženje ne udovoljava obvezi koju su institucije Europske unije dužne izvršiti na temelju članka 6. EKLJP-a, članka 296. UFEU-a i članka 41. Povelje Europske unije o temeljnim pravima.
            
         
               3.
            
            
               Treći tužbeni razlog, koji se temelji na očitoj pogrešci u ocjeni koju je počinilo Vijeće u odnosu na to da je tužitelj sudjelovao u financiranju sirijskog režima.
            
         
               4.
            
            
               Četvrti tužbeni razlog, koji se temelji na tome da se pobijanim odlukama neopravdano i neproporcionalno ograničava tužiteljeva temeljna prava, posebno njegovo pravo vlasništva zaštićeno člankom 1. Prvog protokola uz Europsku konvenciju o ljudskim pravima i člankom 17. Povelje Europske unije o temeljnim pravima, pravo na poštivanje njegova ugleda zaštićeno člankom 8. i člankom 10. stavkom 2. EKLJP-a, pretpostavka nedužnosti zaštićena člankom 6. EKLJP-a i člankom 48. Povelje Europske unije o temeljnim pravima kao i njegovu slobodu dolaska i odlaska zajamčena člankom 2. stavkom 2. Protokola br. 4 uz EKLJP.
            
         
               5.
            
            
               Peti tužbeni razlog, koji se temelji na povredi Smjernica o provedbi i evaluaciji mjera ograničavanja (sankcija) u sklopu zajedničke vanjske i sigurnosne politike EU-a (Dokument Vijeća 15114/05 od 2. prosinca 2005.).